paragraph_text: Igre su započele otvaranjem na kojem su olimpijski plamen zajedno na stadionu upalila dva finska športska junaka, Paavo Nurmi i Hannes Kolehmainen, na opće oduševljenje publike. Među zemljama sudionicama po prvi puta se pojavio SSSR, koji je sljedećih nekoliko dekada bio jedna od najjačih športskih velesila po broju osvojenih medalja. Prvi put nakon Drugog svjetskog rata pozvana je na sudjelovanje i Njemačka, ali se pozivu odazvala samo Zapadna Njemačka.